Mikolt FAO 410
Cikkszám 00061
Kukoricák / Szemeskukoricák / FAO 400-499 / Mikolt
Szemtípus: lófogú
Hasznosítás: szemeskukorica
Átlag feletti termésekre képes, kiemelkedő hozamokkal reagál a jó termőhelyi körülményekre. A 2012. évi rendkívül száraz évben – üzemi kísérletekben – szemtermése 13,0 t/ha szintet ért el Hajdúnánáson, 18,2%-os szemnedvességgel.
Érés, szemnedveség
A Mikolt a középérésű tenyészidőcsoport legelején érő hibrid. Korai virágzás jellemzi, mely egyik összetevője a kiváló stressztűrésnek.
Vízleadása a biológiai érettség időszakában kifejezetten gyors. Az éréskor fellazuló csuhélevelei nagyban hozzájárulnak a szemek fizikai vízvesztéséhez, a leszáradáshoz.
Átlagos magasságú, jó szárszilárdságú és állóképességű hibrid.
A Mikolt csöveit alacsonyan hozza, ezzel is erősítve a szára stabilitását.
Csöve generatív, az összes szárazanyagának 88-89%-át a szem szárazanyaga képviseli.
Csövei jól termékenyülnek, szemsorainak száma zömében 18, soronként 36-38 szemmel.
Ezermagtömege eléri a 350 grammot, ez egyik összetevője a kiváló termésének.
A szemek palástja világossárga.
Kezdeti fejlődési erélye kiváló.
Jó tápanyag-hasznosító. A Debreceni Egyetem 2012 évi tápanyagreakció-vizsgálataiban kiválóan teljesített, a kiváló talajú Debrecen-Látókép kísérleti területen 90 kg/ha nitrogén-hatóanyagdózisig termését meredeken, 11 t/ha feletti szintig emelte.
Vetésidő-optimuma széles: április 2. dekádjától május elejéig a termés lényeges csökkenése nélkül vethető. A késői vetésnél – az időjárástól is nagyon függő – akár 4-5% betakarítási szemnedvesség-növekedéssel is kell számolnunk.
A jó termőhelyet és intenzív technológiát kimagasló terméssel díjazza, de a gyengébb körülmények esetén is átlag felett teljesít.
Ajánlott tőszám: 60-70 000 ezer tő/ha.
Jó termőhelyi körülmények és intenzív termesztéstechnológia mellett a magasabb tőszám használata javasolt.
A növekvő műtrágyaadagokra kiugróan magas termésekkel reagál.
A MIKOLT – ahol az ökológiai feltételek a FAO 400 eleji hibridek termesztésére megfelelők – biztonsággal termeszthető.